Με εξαίρεση την πολύ καλή τοποθεσία, για την οποία διαλέξαμε το συγκεκριμένο διαμέρισμα, κατά τα άλλα υπήρχαν πολλά προβλήματα. Το διαμέρισμα είναι στον τρίτο όροφο και δεν υπάρχει ασανσέρ. Κάτι που πρέπει να το δει κανείς με προσοχή στην ανάρτηση. Πρέπει να αναγράφεται εμφανώς, γιατί η ηλικία μας ήταν μεγάλη και δυσκολευτήκαμε με αυτό. Ο κλιματισμός δε λειτούργησε. Μας πρότειναν να έρθουν να το φτιάξουν, αλλά δεν μπορέσαμε να βρούμε κοινούς χρόνους. Το σιφώνι του νιπτήρα βουλωμένο. Τα δωμάτια πολύ μικρότερα από όσο φαίνονται στις φωτογραφίες, που είναι τραβηγμένες επαγγελματικά. Στο ένα δωμάτιο δεν είχε ούτε ένα έπιπλο να ακουμπήσουμε τις βαλίτσες, με αποτέλεσμα να τις έχουμε στο πάτωμα. Υπήρχε η παροχή του δωρεάν πρωινού σε κοντινο εστιατόριο το οποίο τη μία μέρα δε λειτούργησε λόγω βλάβης στο νερό και την άλλη λόγω Κυριακής. Το χειρότερο όμως όλων ήταν ότι το κλείσαμε σε μια πανάκριβη τιμή, πιστεύοντας ότι πρόκειται για έναν εξυπηρετικό χώρο, όμως δεν ικανοποίησε τις ανάγκες μας.